2010年代初期，香港樓價係噉升，有好多中低收入嘅家庭都買唔到樓，喺社會強烈要求下，房委會喺2013年同2015年兩次推出擴展居屋第二市場到白表買家嘅臨時計劃，容許獲配額嘅合資格白表申請者畀錢同房委會或者香港房屋協會（房協）申請白表資格「購買資格證明書」後，可以喺房委會嘅「居屋計劃第二市場」或者房協嘅「住宅發售計劃第二市場」自己搵同買未補價單位。